|  |  |
| --- | --- |
| ćirilica |  |
| Адреса: 7 јули бр.60, Бор 19210, СрбијаТелефон: +381 30 432224; +381 30 441698Е адреса: jkp.3oktobar.bor@gmail.comДатум: 27.08.2025.годБрој: \_\_\_\_\_\_\_\_ |

На основу одлуке Надзорног одбора ЈКП „3.октобар“ Бор број 1041 од 27.06.2025.године о давању сагласности за оглашавање продаје коришћених путничких, теретних возила и радних машина у својини ЈКП “3.октобар” Бор, у поступку јавног оглашавања, и решења директора о образовању комисије за спровођење поступка продаје расходованих основних средстава – путничких, теретних возила и радних машина у својини ЈКП „3.октобар“ Бор број 1063 од 27.06.2025.године, Комисија за спровођење поступка продаје објављује:

ЈАВНИ ОГЛАС

ЗА ПРОДАЈУ РАСХОДОВАНИХ ПУТНИЧКИХ ВОЗИЛА, ТЕРЕТНИХ ВОЗИЛА И РАДНИХ МАШИНА У СВОЈИНИ ЈКП “3.ОКТОБАР“ БОР

Објављује се јавни оглас за продају расходованих основних средстава – путничких, теретних возила и радних машина у својини ЈКП „3.октобар“ Бор, у поступку јавног оглашавања прикупљањем писмених понуда за следећа путничка, теретна возила и радне машине:

|  |  |  |  |  |  |  |
| --- | --- | --- | --- | --- | --- | --- |
| Ред. бр. | Шифра | Тип | Марка | Почетна цена (дин) | Година производње | Возно стање |
| 1 | 01388 | теретно возило | Камион кипер 2228 RBK | 761.800,00 | 2004. | да |
| 2 | 00119 | теретно возило | Камион 1921 BK | 311.750,00 | 1991. | не |
| 3 | 01521 | теретно возило | Renault premium 270.19 | 525.060,00 | 2003. | не |
| 4 | 01420 | теретно возило | Mercedes Benz 1828 | 808.680,00 | 2002. | не |
| 5 | 01481 | теретно возило | Mercedes Benz 2628 | 963.380,00 | 2002. | не |
| 6 | 00012 | теретно возило | FAP 1213/36 | 329.330,00 | 1991. | не |
| 7 | 00014 | теретно возило | FAP 1213/36 | 317.610,00 | 1982. | не |
| 8 | 01594 | теретно возило | Renault Midlum 220 Dci | 474.660,00 | 2002. | не |
| 9 | 01398 | радна машина | ULT 160 | 730.160,00 | 1989. | да |
| 10 | 01522 | радна машина | ULT 160C | 730.160,00 | 1985. | не |
| 11 | 01545 | путничко возило | Mercedes Benz V220 CDI | 121.890,00 | 2003. | не |
| 12 | 01425 | радна машина | TEREX 970 | 2.324.080,00 | 2006. | да |
| 13 | 01403 | радна машина | Multione CSF SL 40 D | 855.560,00 | 2011. | не |
| 14 | 01418 | теретно возило | Volkswagen Transporter | 72.660,00 | 1991. | не |
| 15 | 00616 | теретно возило | Zastava Rival 40.8 | 140.640,00 | 1996. | не |
| 16 | 01572 | путничко возило | Fiat Punto | 29.300,00 | 2001. | не |
| 17 | 00601 | раоник стрела 1 ком. | раоник за чишћење снега | 43.360,00 | / | да |
| 18 | 00006000070000800001000582 | раоник хидраулични 5 ком. | раоник за чишћење снега | 216.820,00 | / | да |
| 19 | 01524 | путничко возило | Ford Focus | 35.080,00 | 2003. | не |
| 20 | 5012 | спољна гума | 11.00-20 (33 комада) | 21.094,00 (комад) | / | да (нове, некоришћене) |
| 21 | 5037 | спољна гума | 12.00-20 (35 комада) | 23.520,00 (комад) | / | да (нове, некоришћене) |

Путничка, теретна возила и радне машине која су предмет продаје могу се разгледати на адреси ЈКП „3.октобар“ Бор, улица 7.јули 60, Бор, сваког радног дана у времену од 07 -15 часова почев од **27.08.2025.године**.

Путничка, теретна возила и радне машине продају се у виђеном стању. Све трошкове везане за прузимање предмета продаје, пренос и остале трошкове који могу настати сноси понуђач/купац.

Напомена: сва возила и радне машине су нерегистрована.

Цена: Понуђена цена мора бити већа од почетне цене за конкретни предмет продаје. Критеријум за избор најповољнијег понуђача је највиша понуђена цена.

Уколико два или више понуђача понуде исту цену, повољнија ће бити понуда оног понуђача који је понудио краћи рок исплате цене. Уколико два или више понуђача понуде исту цену и исти рок исплате, повољнија ће бити она понуда која је раније пристигла на адресу ЈКП „3.октобар“ Бор.

Учесници у поступку могу бити сва правна и физичка лица, осим физичких и правних лица која имају неизмирене обавезе према ЈКП „3.октобар“ Бор по било ком основу на дан подношења понуде. Неће бити узете у разматрање понуде понуђача који има неизмирена дуговања према ЈКП „3.октобар“ Бор, понуде са варијантама, неблаговремене понуде или понуде са ценом нижом од почетне.

Физичка лица су дужна да уз понуду доставе попуњен модел уговора, очитану личну карту и доказ о уплати депозита.

Правна лица су дужна да уз понуду доставе попуњен модел уговора, решење о упису у АПР-у, уредно овлашћење за заступање уколико понуду не подноси законски заступник и доказ о уплати депозита.

Подношење понуда: Понуде се подносе на прописаном обрасцу понуде, који мора бити попуњен, потписан и печатиран ( за правна лица) , образац понуде и модел уговора се могу преузети са интернет странице <https://jkpbor.rs/>). Понуде се подносе путем поште или непосредно на адресу ЈКП „3.октобар“ Бор, 7.јула 60, Бор, у затвореним ковертама са назнаком:

 „ Понуда за куповину \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“

(навести редни број предмета продаје, назив и шифру из јавног огласа)

На коверти мора бити наведен назив и седиште понуђача, као и контакт подаци.

Понуде се подносе најкасније до **04.09. 2025.године до 12 часова.** Јавно отварање понуда ће се одржати дана **04.09. 2025.године у 14:00 часова.**

**Депозит:** Учесници у поступку су дужни да положе депозит у износу од **10%** **почетне цене** за конкретни предмет продаје за који подносе понуду. **Депозит се уплаћује на рачун ЈКП „октобар“ Бор 105-0000000075016-21 код АИК банке најкасније до 04.09.2025. године до 12 часова.**

Учеснику у поступку чија понуда буде најповољнија уплаћени износ депозита урачунаће се у цену.

Учеснику у поступку чија понуда не буде прихваћена уплаћени износ депозита биће враћен у року од 3 радна дана после спроведеног поступка.

Са најповољнијим понуђачем биће закључен купопродајни уговор у року од 3 радна дана од дана доношења одлуке о избору најповољније понуде.

Укупан износ понуђене цене уплаћује се у року од најдуже 3 радна дана од дана потписивања купопродајног уговора.

Уплаћени износ депозита неће бити враћен понуђачу чија је понуда најповољнија уколико одустане од закључења уговора о купопродаји.

Јавни оглас ће бити објављен дана **27.08.2025.године** **на интернет страници <https://jkpbor.rs/>**

**Лице за контакт: Зоран Јовић, 060/2727864.**

Комисија за спровођење поступка продаје

расходованих основних средстава

Игор Митровић\_\_\_\_\_\_\_\_\_\_\_\_\_\_\_\_\_\_\_

Зоран Јовић\_\_\_\_\_\_\_\_\_\_\_\_\_\_\_\_\_\_\_\_\_

Љубиша Гоцевић\_\_\_\_\_\_\_\_\_\_\_\_\_\_\_\_\_\_\_